CELEX: 62006CJ0082
Language: hu
Date: 2007-06-14
Title: A Bíróság (nyolcadik tanács) 2007. június 14-i ítélete.#Az Európai Közösségek Bizottsága kontra Olasz Köztársaság.#Tagállami kötelezettségszegés - Környezetvédelem - Hulladékok - Veszélyes hulladékok - 75/442/EGK irányelv és 91/689/EGK irányelv - A hulladékgazdálkodási tervekre vonatkozó kidolgozási és értesítési kötelezettség.#C-82/06. sz. ügy.

A Bíróság (nyolcadik tanács) 2007. június 14‑i ítélete – Bizottság kontra Olaszország
      (C‑82/06. sz. ügy)
      „Tagállami kötelezettségszegés – Környezetvédelem – Hulladékok – Veszélyes hulladékok – 75/442/EGK irányelv és 91/689/EGK irányelv – A hulladékgazdálkodási tervekre vonatkozó kidolgozási és értesítési kötelezettség”
      1.                     Kötelezettségszegés megállapítása iránti kereset – A jogvita tárgya – A pert megelőző eljárás során történő meghatározás (EK 226. cikk)
            (vö. 14. pont)
      2.                     Intézmények jogi aktusai – Irányelvek – A tagállamok általi végrehajtás (EK 249. cikk; a 91/156 és 91/689 tanácsi irányelvekkel
            módosított 75/442 tanácsi irányelv) (vö. 19., 34–35., 37–39. pont)
      3.                     Kötelezettségszegés megállapítása iránti kereset – A megalapozottság Bíróság általi vizsgálata – Figyelembe veendő helyzet
            – Az indokolással ellátott véleményben meghatározott határidő lejártakor fennálló helyzet (EK 226. cikk) (vö. 25. pont)
      4.                     Tagállamok – Kötelezettségek – Irányelvek végrehajtása – Kötelezettségszegés – A belső jogrendre alapított igazolás – Megengedhetetlenség
            (EK 226. cikk) (vö. 26. pont)
      Tárgy
      
         Tagállami kötelezettségszegés – Az 1991. március 18‑i 91/156/EGK tanácsi irányelvvel (HL L 78., 32. o.; magyar nyelvű különkiadás
                  15. fejezet, 2. kötet, 3. o.) módosított, a hulladékokról szóló, 1975. július 15‑i 75/442/EGK tanácsi irányelv (HL L 194.,
                  39. o.; magyar nyelvű különkiadás 15. fejezet, 1. kötet, 23. o.) 7. cikkének és a veszélyes hulladékokról szóló, 1991. december
                  12‑i 91/689/EGK irányelv (HL L 377., 20. o.; magyar nyelvű különkiadás 15. fejezet, 2. kötet, 78. o.) 6. cikkének megsértése
                  – A hulladékgazdálkodási tervekre vonatkozó értesítési kötelezettség.
               
            Rendelkező rész
      
         
                   
               
               
                  
               
               
                  Az Olasz Köztársaság, mivel nem dolgozta ki:
               
            –      az 1991. március 18‑i 91/156/EGK tanácsi irányelvvel módosított, a hulladékokról szóló, 1975. július 15‑i 75/442/EGK tanácsi
         irányelv 7. cikke (1) bekezdésének megfelelő hulladékgazdálkodási tervet Rimini tartomány vonatkozásában,
      
      –      a 91/156 irányelvvel módosított 75/442 irányelv 7. cikke (1) bekezdése negyedik francia bekezdésének megfelelően hulladék
         kezelésére alkalmas hulladéklerakók és egyéb ártalmatlanító létesítmények céljára megfelelő területeket magában foglaló hulladékgazdálkodási
         tervet Lazio régió vonatkozásában,
      
      –      a veszélyes hulladékokról szóló, 1991. december 12‑i 91/689/EGK tanácsi irányelv 6. cikkének megfelelő hulladékgazdálkodási
         tervet Friuli Venezia‑Giulia és Puglia régió, Bolzano Alto‑Adige autonóm tartomány, valamint Rimini tartomány vonatkozásában,
      
      nem teljesítette az ezen irányelvekből eredő kötelezettségeit.
      
         
                   
               
               
                  
               
               
                  A Bíróság az Olasz Köztársaságot kötelezi a költségek viselésére.